วิเคราะห์การเมือง : ร้ายกว่า ไวรัสอู่ฮั่น
ติดเชื้อ 5000 กว่าราย ตาย 100 กว่าศพ แต่เกือบทั้งหมดก็อยู่ในประเทศจีน ต้นทาง การระบาดตระหนัก แต่อย่า ตื่นตระหนกณ จุดนี้สิ่งที่น่ากลัวกว่าไวรัสมรณะโคโรนาอู่ฮั่น ก็คือสังคมโซเชียลมีเดียแบบไทยๆ ในสถานการณ์ที่ Fake news แผลงฤทธิ์อย่างหนัก ข่าวลวง ข่าวเท็จ เรื่องโกหกแหกตาว่อนโลกไซเบอร์ เฟซบุ๊ก ทวิตเตอร์ ไลน์ อินสตาแกรม ฯลฯแบบที่แชร์กัน 100 ข่าว จะเป็นจริงแค่ 5-6 เรื่องเท่านั้นแถมยังซ้ำสถานการณ์ปั่นป่วนด้วยนักการเมืองฝ่ายตรงข้าม ฉวยโอกาสแห่กระแส เขย่าขวัญชาวบ้าน ซ้ำสถานการณ์ทีม ลุงตู่ พล.อ.ประยุทธ์ จันทร์โอชา นายกรัฐมนตรี และ รมว.กลาโหม กำลังหัวปั่นกะให้รัฐบาลติดเชื้อไวรัสอู่ฮั่น ล้มกระดานอำนาจกันเลยนั่นก็ไม่แปลกที่จะได้เห็นอาการแตกตื่นไวรัสอู่ฮั่น จนนายกรัฐมนตรีต้องออกโทรทัศน์รวมการเฉพาะกิจ ยืนยันไทยควบคุมสถานการณ์ไวรัสมรณะได้ 100 เปอร์เซ็นต์ทั้งนี้ ตัวอย่างของการตั้งรับสถานการณ์อย่างมีสติ แสดงออกถึงความมีวิสัยทัศน์รัฐบาลญี่ปุ่นได้เตรียมการอพยพพลเรือนของตัวเองออกจากประเทศจีนทันทีหากถึงจุดวิกฤติ และได้รับอนุญาตจากรัฐบาลปักกิ่งที่สำคัญมีการมอบหน้ากากอนามัยจำนวนมากให้กับจีนไปแจกจ่ายประชาชนในสถานการณ์ที่เมืองจีนกำลังขาดแคลนหน้ากากอนามัยป้องกันการติดเชื้อเพิ่มญี่ปุ่นได้อกได้ใจในฐานะมิตรประเทศ ยื่นมือช่วยเหลือกันยามวิกฤติขณะที่ภาคเอกชนยักษ์ใหญ่ของไทยคือกลุ่มเจริญโภคภัณฑ์ (ซีพี) หรืออาณาจักรเจียไต๋ ในจีนแผ่นดินใหญ่ของเจ้าสัวธนินท์ เจียรวนนท์ ได้มอบเงินกว่า 200 ล้านบาท ให้รัฐบาลจีนรับมือวิกฤติไวรัสอู่ฮั่นแสดงออกถึงน้ำใจไมตรี และการคืนกำไรให้จีนแผ่นดินใหญ่มิตรยามลำบากย่อมเป็นที่ จดจำ สำหรับคนจีนที่ถือเรื่องบุญคุณและเพื่อนแท้ และต้องอย่าลืมเหตุการณ์เรือนักท่องเที่ยวจีนล่ม จังหวัดภูเก็ต ที่ก่อวิกฤติทางใจ ทำให้ทางการปักกิ่งไม่พอใจส่งผลกระทบถึงทัวร์จีนงดมาเที่ยวเมืองไทยพักใหญ่มาถึงสถานการณ์ไวรัสอู่ฮั่นที่กำลังกระตุกขวัญ กระพือกระแสตกอกตกใจให้ผู้คนในสังคมไทย บางส่วนแสดงอาการหวาดกลัวเกินเหตุ ถึงขั้นตั้งแง่รังเกียจนักท่องเที่ยวจีนโวยรัฐบาลไม่สกัดคนจีน ผลักดันทัวร์จีนกลับ ไทยไม่ต้อนรับลองหลับตานึกภาพ แค่ประธานาธิบดีสี จิ้นผิง ประกาศห้ามทัวร์จีนเที่ยวต่างประเทศ ไทยยังอ้วก เงินหายไปตรงหน้าแล้วอย่างต่ำ 5 หมื่นล้านบาท ในภาวะที่เหลือรายได้หลักจากการท่องเที่ยวเท่านั้น ถ้าถึงวันที่วิกฤติโคโรนาอู่ฮั่นยุติแล้วนักท่องเที่ยวจีนเคืองไทยไม่กลับมา เครื่องยนต์เศรษฐกิจดับสนิททุกตัวนั่นแหละที่น่ากลัวไม่น้อยกว่าไวรัสมรณะมันคือผลจากดราม่าโลกมโนโซเชียลฯ แฝงเกมเจาะยางรัฐบาล ในห้วงดาวมฤตยูชนดวงเมืองตามท้องเรื่องเคราะห์ซ้ำกรรมซัด พระศุกร์เข้า พระเสาร์แทรก พระอาทิตย์แซงคิวกระหน่ำ ทีมงาน ลุงตู่ ต้องรับมือปัญหาแทบหายใจไม่ทันแต่ยังดีที่ จิตแข็ง ไม่มือสั่น ถอดใจ กับวิกฤติที่พุ่งเข้าชนตามสภาพการณ์ที่ จอมยุทธ์กวงนายสมคิด จาตุศรีพิทักษ์ รองนายกฯ กระบี่มือหนึ่งฝ่ายเศรษฐกิจ ยังประคองเกมรับมรสุมที่กระแทกเศรษฐกิจหนักๆได้แม้ยังไม่รู้จุดจบเหมือน หนูถีบจักร ต้องพลิกเกมกันอุตลุดแบบที่ทัวร์จีนสะดุดไวรัสอู่ฮั่น ก็สั่งให้การท่องเที่ยวฯหันไปบูมทัวร์จากเศรษฐีอินเดียที่วันนี้หอบเงินรูปีมาทัวร์ไทยไต่ระดับรองๆ จากนักท่องเที่ยวจีนนั่นหมายถึงมือเศรษฐกิจยังนิ่งพอจะเห็นโอกาสในวิกฤติขณะที่ภารกิจหลักการขับเคลื่อนเศรษฐกิจภายในก็เริ่มเห็นทิศทางขยับเดินหน้า หลังรับหมวกจาก ลุงตู่ มอบให้นั่งประธานคณะกรรมการเร่งรัดการลงทุนฯล่าสุดรองนายกฯสมคิดก็ประเดิมคิวแรกด้วยการผลักดันที่ประชุม ครม.อนุมัติโครงการรถไฟฟ้าสายสีส้มตะวันตกช่วงศูนย์วัฒนธรรม-บางขุนนนท์ โดยเปิดให้เอกชนร่วมลงทุน (PPP) มูลค่า 122067 ล้าน ขณะเดียวกันก็เร่ง กสทช.ลุยประมูล 5 จีมูลค่าแสนกว่าล้านไม่เกินกลางเดือนกุมภาพันธ์นี้สัญญาณดี สมคิด ปลดล็อกการขับเคลื่อนเศรษฐกิจด้วยการเร่งลงทุนภายในได้เนื้อได้หนังดูแล้ว ไวรัสนรกอู่ฮั่น ร้ายแรงยังมีวันจบ กระทบเศรษฐกิจชั่ววูบเท่านั้นการเมืองแบบไทยๆยังอันตรายต่อเศรษฐกิจมากกว่าเยอะ.ทีมข่าวการเมือง
ติดเชื้อ 5000 กว่าราย ตาย 100 กว่าศพ แต่เกือบทั้งหมดก็อยู่ในประเทศจีน ต้นทาง การระบาด ตระหนัก แต่อย่า ตื่นตระหนก
วิเคราะห์การเมือง,ทีมข่าวการเมือง,ประยุทธ์ จันทร์โอชา,ไวรัสโคโรนา,ธนินท์ เจียรวนนท์,สี จิ้นผิง,ห้ามทัวร์จีน